Ibrahim Çalli
Store norske leksikon,Kunst og estetikk,Bildende kunst,Kunsthistorie,Islamsk kunst
Ibrahim Çalli, tyrkisk maler, født i landsbyen Çal. Etter skolegang i Izmir, gikk han på kunstakademiet og studerte deretter kunst i Frankrike. Etter Frankrike-oppholdet ble han lærer på kunstakademiet, og både gjennom sin egen kunst og gjennom sin lærergjerning hadde han stor betydning for tidens tyrkiske malerkunst.
Hans portretter og figurkomposisjoner er påvirket av den klassisk-figurative europeiske kunsttradisjonen, men verken han eller hans elever gikk i europeiske kunstneres fotspor. De kan imidlertid heller ikke sies å ha utviklet et spesielt nasjonalt maleri. Ekspresjonistisk fargebruk kjennetegner maleriene til det som ofte er blitt kalt Çalli-generasjonen. Les mer i Store norske leksikon Kunst i Tyrkia Kunst i Frankrike